നടി ശരണ്യ അന്തരിച്ചു തിരുവനന്തപുരം: ഒരു പതിറ്റാണ്ടോളം അര്ബുദത്തോടു പടപൊരുതി അതിജീവനത്തിന്റെ പ്രതീകമായി മാറിയ ചലച്ചിത്ര താരം ശരണ്യ ശശി 35 അന്തരിച്ചു. ഇന്നലെ ഉച്ചയ്ക്ക് പന്ത്രണ്ടരയോടെ തിരുവനന്തപുരത്തെ സ്വകാര്യ ആശുപത്രിയിലായിരുന്നു അന്ത്യം. സംസ്കാരം ഇന്ന് ഉച്ചയ്ക്ക് 12.30 ന് തൈക്കാട് ശാന്തികവാടത്തില്. ശശി ഗീത ദന്പതികളുടെ മക ളാണ്. സഹോദരങ്ങള്: ശരണ്, ശോണിമ. തലച്ചോറില് വളര്ന്നു കൊണ്ടിരുന്ന ട്യൂമര് നീക്കം ചെയ്യുന്നതിനായി 11 തവണ ശസ്ത്രക്രിയയ്ക്കു വിധേയയായ ശരണ്യ മനക്കരുത്തു കൊണ്ടാണ് ഓരോ തവണയും ജീവിതത്തിലേക്കു തിരിച്ചുവന്നത്. കോവിഡ് ബാധിച്ചതോടെ ആരോഗ്യസ്ഥിതി വീണ്ടും ഗുരുതരമായി. കോവിഡ് മുക്തയായെങ്കിലും രക്തത്തില് സോഡിയം കുറഞ്ഞതിനെത്തുടര്ന്ന് വീണ്ടും ആശുപത്രിയില് പ്രവേശിപ്പിച്ചു.